**Cofnodion Cyfarfod Cyffredinol o** **Gyngor Cymuned Llanfihangel Aberbythych a gynhaliwyd ar 24 Medi 2018 yn Neuadd Bentref Carmel am 7 o’r gloch**

**PRESENNOL**Y Cynghorwyr M. Trevor (Cadeirydd), Ll. Thomas, B. John, J. Roberts, J. Thomas, A. James

Hefyd yn bresennol: M. Jenkins (Clerc)

**209. SYLWADAU AGORIADOL Y CADEIRYDD**   
Estynnodd y Cadeirydd, y Cyng. M. Trevor, groeso i’r aelodau i’r cyfarfod. Nododd fod y Cyng. Tony Stephens yn anffodus wedi cael triniaeth lawfeddygol ddifrifol yn ddiweddar. Gofynnwyd i’r clerc anfon cerdyn cyfarch ato, ynghyd â dymuniadau gorau’r Cyngor am wellhad llwyr a buan.

**210.     YMDDIHEURIADAU AM ABSENOLDEB**   
Y Cynghorwyr E. Hopkins, M. Digby, C. Campbell, A. Thomas, T. Stephens

**211.     DATGANIADAU O DDIDDORDEBAU PERSONOL**Dim.

**212. COFNODION**   
Cadarnhawyd cofnodion y cyfarfod a gynhaliwyd ar 30 Gorffennaf 2018 fel rhai cywir.

**213.  MATERION YN CODI**  
**Cerbydau’n gor-yrru** – Gan nad oedd y Cyng. C. Campbell yn bresennol, nid oedd diweddariad ar gael ar hyn o bryd.

**A476** – Nid oedd unrhyw wybodaeth bellach ar gael ynghylch y pant yn y ffordd ger Llether Garw. Roedd y clerc wedi rhoi gwybod i Gyngor Sir Gâr am y broblem, a bydd hi’n dilyn y mater ymhellach.

**Parc Gelli Aur** – Roedd caniatâd cynllunio wedi ei ganiatáu, ar ôl ei leddfu rywfaint. Unwaith y bydd yr amodau wedi dod i law, bydd y clerc yn eu cylchredeg.

**Carafán** – Nid oedd rhagor o wybodaeth ar gael. Y clerc i gysylltu â’r swyddog gorfodi i ofyn am ddiweddariad o’r sefyllfa.

**Atalfa Ddiogelwch** – Gwnaed cais i’r Cyngor Sir yn gofyn iddynt godi atalfa ddiogelwch ar waelod y rhiw yng Ngharmel. Disgwylir diweddariad o’r sefyllfa gan Tim Hammett.

**Canclwm Siapan**: Cadarnhaodd y clerc ei bod wedi ysgrifennu ar Gyngor Sir Gâr mewn perthynas â’r Canclwm Siapan oedd yn tyfu y tu ôl i Glenview/Bryncethin, Hillcrest ac ati. Ni wyddys a oedd hwn bellach wedi cael ei drin. Nododd y Cyng. M. Trevor ei bod wedi sylwi bod Canclwm Siapan i’w weld ar ochr arall y ffordd, ychydig cyn Bryngwyn ar Heol Llandeilo. Bydd y clerc yn rhoi gwybod i Gyngor Sir Gâr am yr achos newydd hwn.

**Coed wedi gor-dyfu** – Mae yna sawl ardal lle gwelir coed/canghennau wedi gor-dyfu. Gofynnwyd i’r clerc gysylltu â Chyngor Sir Gâr i roi gwybod am y coed sydd wedi gor-dyfu gyferbyn ag Eglwys Carmel, rhwng Heol y Gât a Heol Maesybont, Heol y Capel, Carmel ac Old Coach Road, Gelli Aur.

**Cyfethol** – Nid oedd Mr J. M. Williams yn bresennol. Gofynnwyd i’r clerc gysylltu â Mr Williams i weld a oedd ganddo ddiddordeb mewn cael ei gyfethol fel cynghorydd cymuned.

**Plât Dathlu** – Nid oedd y clerc wedi gallu dod o hyd i grochendy arall i wneud plât dathlu ar gyfer John Walters, sydd wedi ymddeol fel cynghorydd. Penderfynwyd felly rhoi’r archeb i Grochendy Gwili. Bydd y Cyng. J. Thomas yn gofyn i Mr Walters am ddyddiadau ei gyfnod o wasanaeth, ac yn ei holi a hoffai gael ei anrhegu yn y Cinio Blynyddol ym mis Ionawr.

**214. MATERION Y CYNGOR SIR**

Nid oedd y Cyng. Cefin Campbell yn bresennol.

Roedd Neuadd Bentref y Gât wrthi’n llunio cais am arian Loteri i sefydlu ardal werdd aml-ddefnydd. Cadarnhaodd y clerc ei bod wedi anfon llythyr yn cefnogi eu cais at ysgrifennydd y Neuadd.

Roedd y ‘Tour of Britain’, y digwyddiad seiclo pwysig, yn llwyddiannus iawn. Darparwyd bynting gan Cyngor Sir Gâr, ac roedd nifer dda o’r trigolion wedi ei arddangos ar eu heiddo yn Gelli Aur.

Nid oedd y clerc eto wedi cysylltu â Calonnau Cymru a’r British Heart Foundation i holi am gostau darparu diffribiliwr ychwanegol yn y gymuned.

**215. GOHEBIAETH**

Un Llais Cymru – Cyfarfod Blynyddol 29.9.18 – nodwyd

E-bost oddi wrth Neuadd Bentref y Gât – ymatebwyd uchod

Cyngor Cymuned Llandybïe – gwahoddiad i wasanaeth dinesig 30/9/18 – nodwyd

GIG Cymru – Gwasanaethau Llawfeddygaeth Thorasig ar draws de Cymru – nodwyd

Un Llais Cymru – Cam cyntaf yr adolygiad o drefniadau etholiadau yn Sir Gâr – nodwyd

Jonathan Edwards AS – Ymgynghoriad Trawsnewid ein Gwasanaeth Iechyd – nodwyd

**216. CYNLLUNIO**

E/37734 To newydd ar ystafell haul yng nghefn y tŷ, a chegin, yn Abercamlais, Gelli Aur –   
dim gwrthwynebiad

E37750 Ystafell Ardd Un-llawr yn Bryndeilo, Heol Llandeilo, Gorslas – dim gwrthwynebiad

**217. TALIAD A CHYFRIF**

Cyfrif Banc £9042.13      CR (roedd y praesept o £5833.33 wedi ei dderbyn)

£110.00 Cyllid a Thollau EM (Medi)

£50.00 Gwili Pottery (Plât Dathlu)

Cynigiwyd, eiliwyd, a chytunwyd yn unfrydol i dderbyn y datganiad o gyfrifon.

**218. UNRHYW FATER ARALL/CWESTIYNAU**

**Coeden y Flwyddyn:** Nododd y Cyng. Ll. Thomas fod y goeden a enwebwyd ganddi hi – sef yr Ywen hynafol yng Ngharreg Gwenlais – wedi llwyddo i ennill lle yn y gystadleuaeth. Rhannodd y Cyng. Thomas daflenni ymhlith yr aelodau, gan ofyn a fyddai modd cylchredeg y rhain yn lleol gan annog trigolion lleol i bleidleisio. Diolchodd y Cyng. M Trevor i’r Cyngh. Thomas am ei gwaith caled yn y mater hwn, a dymunwyd pob llwyddiant iddi.

**219.** Cynhelir y cyfarfod nesaf ddydd Llun 29Hydref yn Neuadd yr Eglwys, Gelli Aur, am 7 o’r gloch.